Роши, Одисе

Оди́се Ро́ши (; 22 мая 1991, Фиери) — албанера футболист, «Ахматан» а, Албанин гулйина тобанан а ахтурсло.

 Клубийн карьера 
Одисе Роши ву «Аполони» цӀе йолу Албанера клубан кхиамхо. 2007 шеран 21 апрелехь «Партизани» клубан дуьхьала Суперлигехь ловзуш иза хьалхара левзира. Цу шарахь «Аполони» Суперлигера араяла дийзира. ШозлугӀа шарахь Роши шен тобанца цул лахара лигехь ловза дийзира.

2009 шарахь Роши Албанин Суперлигера «Фламуртари» цӀе йолу клубе велира. 2010/11 шерийн сезонехь «Фламуртари» шозлугӀа меттиг йаьккхира. 2011 шеран 19 майхь Роши «Кёльн» цӀе йолу немцойн Бундеслиган клубе велира. Цу шеран 6 августехь «Кёльн» шен цӀахь ловзуш «Вольфсбурган» дуьхьула иза 83-чу минутехь Бундеслигехь духхьира ловза аравелира. 2012 шеран 5 февралехь Роши шен Бундеслигехь хьалхара гол чуьтуьхира. И гол бахьнехь «Кёльнас» «Кайзерслаутерн» эшийра.

2012 шеран августехь Роши аренде дӀавелира «Франкфурт» цӀе йолу ШозлугӀа Бундеслиган тобане. Цхьа шо даьлча цо цу клубаца контракт йазйира. 2015 шеран 6 июнехь Роши Хорватера «Риека» цӀе йолу клубе велира, цаьрца 3 шаран контракт йина.

2016 шарахь иза «Тереке» велира. Оцу клубехь цуьнан хьалхара ловзар 2016 шеран 31 июлехь хилира Самарера «Крыльев Советов» цӀе йолу тобанан дуьхьула ловзуш. 22 октябрехь «Рубинан» (3:1) дуьхьула ловзуш Роши къестина хаза гол чуьтуьхира. И гол тӀаьхьа цу шарахь «Терекан» тоьлла гол лерира. 2019/20 шерийн сезонехь иза 26 а матчехь левзира, 7 гол а чуьтуьхира. 2020 шеран 19 августехь Рошис чуьтоьхна ши гол бахьнехь «Ахматас» Россин чемпионатехь «Ротор» эшийра. Оцу динахь Роши тоьлла ловзархо лерира. 

 Гулйина тобанан карьера 
2011 шеран 7 октябрехь Роши дуьххьуьра левзира Албанин гулйина тобанехь. Цу динахь Албани йара Францин гулйина тобан дуьхуьла ловзуш. Албанин гулйина тобанехь шен хьалхара гол Рошис туьхуьра 2012 шеран 16 октябрехь Словенин дуьхьуьла ловзуш. Цо 36-чу минотехь тоьхна гол бахьнехь цуьнан тобанас толам беккхира.

Йерриг: ловзарш: 55 / чуьтоьхна голаш: 5; толамаш: 18, ничьяш: 10, эшамаш: 27. eu-football.info.

 Билгалдахарш 

 Хьажоргаш 

Категори:Терекан ловзархой
Категори:Адамаш абатца
Категори:Википеди:Заманхойн биографи
Категори:Бинарш 1991 шарахь
Категори:Бинарш 22 майхь